Η Επαγγελματική εξουθένωση σε σχέση με την επαγγελματική ικανοποίηση στους εργαζομένους του ιδιωτικού τομέα
Creators: name: Μεργιάννη Αικατερίνη-Παναγιώτα Γεωργίου
Publisher: name: Aristotle University of Thessaloniki
Year: 2022
Subjects: Επαγγελματική Εξουθένωση
Επαγγελματική Ικανοποίηση
Ψυχική Υγεία
Job Burn out
Job Satisfaction
Mental Health

description: Στην παρούσα έρευνα μελετήθηκε η συσχέτιση μεταξύ της επαγγελματικής εξουθένωσης και της επαγγελματικής ικανοποίησης των εργαζομένων του ιδιωτικού τομέα . Ο όρος “επαγγελματική ικανοποίηση” εννοεί το βαθμό ικανοποίησης ή δυσαρέσκειας των ατόμων από την εργασία, καθώς η ικανοποίηση είναι μια σημαντική μεταβλητή που επηρεάζει τη συμπεριφορά τους (Spector, 1997,σελ. 2, Granny &amp; all, 1992), ενώ η επαγγελματική εξουθένωση ορίζεται ως μια κατάσταση σωματικής, συναισθηματικής και ψυχικής εξάντλησης η οποία είναι αποτέλεσμα της μακροχρόνιας συμμετοχής σε εργασιακές καταστάσεις συναισθηματικά απαιτητικές (Maslach &amp; Jackon, 1986). Ολοένα και περισσότεροι εργαζόμενοι παρουσιάζουν συμπτώματα εργασιακού άγχους, ενώ δεν είναι λίγες οι φορές που αυτό καταλήγει σε σύνδρομο επαγγελματικής εξουθένωσης (burnout). Το άτομο καλείται πλέον να ανταπεξέλθει στις αντίξοες συνθήκες εργασίας ξεπερνώντας τα όρια της επαγγελματικής ανθεκτικότητας και καταλήγοντας σε ένα σημείο ψυχολογικής και σωματικής κατάρρευσης (dtsitsis,2020).Επομένως, η συγκεκριμένη έρευνα μελετά κατά πόσον το εργασιακό περιβάλλον επηρεάζει την άνοδο των επιπέδων του άγχους των υπαλλήλων και κατά πόσον μειώνει ή αυξάνει τα επίπεδα της ικανοποίησης των εργαζομένων. Στους συμμετέχοντες μοιράστηκε ένα ερωτηματολόγιο το όποιο περιείχε τρείς ενότητες. Η πρώτη ενότητα αφορούσε τα δημογραφικά χαρακτηριστικά των συμμετεχόντων και κάποιες γενικότερες ερωτήσεις, η δεύτερη ενότητα περιελάμβανε ερωτήσεις που αφορούσαν το επίπεδο ικανοποίησης των συμμετεχόντων από διαφορετικές πτυχές της εργασία τους.( Spector PE. Measurement of human service staff satisfaction: Development of the job satisfaction survey. Am J Community Psychol. 1985; 13: 693-713) . Η τρίτη και τελευταία ενότητα περιελάμβανε ερωτήσεις που αφορούν το βαθμό της επαγγελματικής εξουθένωσης που λαμβάνουν από την εργασία τους. (MBI, Maslach Burnout Inventory). Συνοπτικά , σχετικά με τα αποτελέσματα της έρευνας βρέθηκε ότι, οι κάτοχοι των μεταπτυχιακών εμφανίζουν υψηλότερα αποτελέσματα στις υποκατηγορίες: πληρωμή, προαγωγή και επιδόματα. Επίσης, οι εργαζόμενοι που μένουν με σύντροφο εμφανίζουν υψηλότερα αποτελέσματα στις υποκατηγορίες :προαγωγής και συναδέλφων. Ακόμη, οι εργαζόμενοι που μένουν μόνοι τους εμφανίζουν καλύτερα αποτελέσματα στις υποκατηγορίες των πληρωμών και των επιδομάτων. Επιπλέον, οι εργαζόμενοι που κοιμούνται περισσότερες ώρες εμφανίζουν υψηλότερα αποτελέσματα σε όλες τις υποκατηγορίες που αφορούν την ικανοποίηση, ενώ αντιθέτως εμφανίζουν τα χαμηλότερα αποτελέσματα σε όλες τις υποκατηγορίες της εξουθένωσης. Τέλος, οι εργαζόμενοι που εμφανίζουν υψηλά επίπεδα ικανοποίησης, όσον αφορά το μισθό τους δείχνουν να έχουν υψηλότερα επίπεδα ικανοποίησης και αντίστοιχα χαμηλότερα επίπεδα σε όλες τις υποκατηγορίες της εξουθένωσης
description: In this study was investigated the correlation between burnout and job satisfaction of private sector employees. The term "job satisfaction" means the degree of satisfaction or dissatisfaction of people with work, as satisfaction is an important variable that affects their behavior, (Spector, 1997, p. 2, Granny &amp; all, 1992), while burnout is defined as a state of physical, emotional and mental exhaustion which is the result of long-term involvement in emotionally demanding work situations (Maslach &amp; Jackon, 1986). More and more workers are experiencing symptoms of work-related stress, and it is not uncommon for this to result in burnout. The individual is now called upon to cope with adverse working conditions by exceeding the limits of professional resilience and ending up at a point of psychological and physical collapse (dtsitsis, 2020). Therefore, this research examines whether the work environment affects the increase of employees' stress levels and whether it reduces or increases the levels of employee satisfaction. To the participants was distributed a questionnaire which contained three sections. The first section was about the demographic characteristics of the participants and some more general questions, the second section included questions about the level of satisfaction of participants from different aspects of their work. ( Spector PE. Measurement of human service staff satisfaction: Development of the job satisfaction survey. Am J Community Psychol. 1985; 13: 693-713). The third and final section included questions about the degree of burnout they receive from their work. (MBI, Maslach Burnout Inventory). In summary, regarding the results of the research, it was found that holders of master's degrees show higher results in the subcategories: payment, promotion and allowances. Also, employees who live with a partner show higher results in the subcategories: promotion and colleagues. Also, the workers who live alone perform better results in the subcategories of payments and allowances. In addition, employees who sleep more hours show higher results in all subcategories concerning satisfaction, while on the contrary they show the lowest results in all subcategories of burnout. Finally, employees who show high levels of satisfaction in terms of their salary appear to have higher levels of satisfaction and correspondingly lower levels in all subcategories of burnout